Emma Tiglao

Si Emma Mary Francisco Tiglao (ipinanganak noong 8 Disyembre 1994) ay isang modelo, tagapagbalita, at beauty pageant titleholder na Pilipino na kinoronahan bilang Miss Grand Philippines 2025 . Kakatawanin niya ang Pilipinas sa Miss Grand International 2025.

Si Tiglao ay nakoronahan din bilang Binibining Pilipinas Intercontinental 2019. Kinatawan niya ang Pilipinas sa Miss Intercontinental 2019 sa Ehipto, kung saan nagtapos siya bilang isa sa Top 20.

 Maagang buhay at pag-aaral 
Nag-aral ng turismo si Tiglao sa Holy Angel University at nagtapos bilang dean's lister noong 2014. Ang kaniyang pangunahing trabaho ay bilang isang modelo sa Kambodya at Malaysia bago naging tagapagbalita para sa programa ng Eagle Broadcasting Corporation na Mata ng Agila.

 Mga paligsahan ng kagandahan 

 Mutya ng Pilipinas 2012 
Lumahok si Tiglao sa Mutya ng Pilipinas 2012 at nagtapos bilang first runner-up kay Rizzini Alexis Gomez na nagwagi bilang Mutya ng Pilipinas Tourism International 2012.

 Binibining Pilipinas 2014 
Unang lumahok si Tiglao sa Binibining Pilipinas noong 2014 sa Smart Araneta Coliseum, kung saan napabilang siya sa labinlimang semi-finalist na lalahok sa question and answer round. Itinanong ni Carlo Katigbak kay Tiglao: "What do you think are the reasons why the Philippines became the number one powerhouse of beauty in 2013?", kung saan ipinarating niya: 

Pagkatapos ng kompetisyon, nagtapos siya bilang semi-finalist. Nagwagi si Mary Jean Lastimosa sa kompetisyong ito.

 Miss World Philippines 2015 
Lumahok si Tiglao sa Miss World Philippines 2015 at nagtapos bilang fourth princess kay Hillarie Parungao.

 Binibining Pilipinas 2019 
Muling lumahok si Tiglao sa Binibining Pilipinas noong 2019 sa Smart Araneta Coliseum. Nanalo siya ng dalawang natatanging parangal sa kompetisyon; Best in National Costume at Miss Pizza Hut. Mula sa apatnapung kandidata, napabilang si Tiglao sa Top 25 na sumabak sa swimsuit competition at evening gown competition. Sinuot ni Tiglao para sa evening gown competition ang isang pulang damit panggabi na idinisenyo ni Ray Bien Maglonzo.

Pagkatapos ng evening gown competition, napabilang si Tiglao bilang isa sa labinlimang semi-finalist na lalahok sa question and answer round. Itinanong ni Giorgio Guglielmino kay Tiglao: "Is free press important in a democratic society?", kung saan ipinarating niya:

Pagkatapos ng kompetisyon, kinoronahan ni Miss Intercontinental 2018 Karen Gallman si Tiglao bilang Binibining Pilipinas Intercontinental 2019.

 Miss Intercontinental 2019 
Bilang Binibining Pilipinas Intercontinental 2019, si Tiglao ang kumatawan sa Pilipinas sa Miss Intercontinental 2019 na ginanap sa Ehipto noong 20 Disyembre 2019. Nagtapos siya bilang isa sa dalawampung semi-finalist at nanalo ng mga parangal na Miss Popularity at Miss May Care.

Noong 2022, kinumpirma ni Tiglao na aalis na siya sa larangan ng mga paligsahan ng kagandahan.

 Mga sanggunian 

Kategorya:Mga Kapampangan
Kategorya:Nabubuhay na mga tao
Kategorya:Ipinanganak noong 1994